***П Р О Е К Т!***

***ДОГОВОР***

**№ *.......................................................***

Днес, ……………….2017 г., в гр. София, между:

***СОФИЙСКА ОПЕРА И БАЛЕТ***, с ЕИК 000670805, със седалище и административен адрес в гр. София, бул. „Дондуков” №30, представлявана от акад. Пламен Иванов Карталов – Директор на Софийска опера и балет и Юлиана Койчева – главен счетоводител, наричана по-долу за краткост „***ВЪЗЛОЖИТЕЛ***“

и

„………………………….............................................................................……”, вписано в Търговския регистър при Агенцията по вписванията с ЕИК по БУЛСТАТ ………………………, със седалище и адрес на управление в ……………….……………....................................…………………………………………………, представлявано от …......................................................……………...... - ……………………, наричан по-долу за краткост „***ИЗПЪЛНИТЕЛ***”,

се сключи настоящият договор за следното:

**І. ПРЕДМЕТ НА ДОГОВОРА**

***Чл.1.*** (1) ИЗПЪЛНИТЕЛЯТ се задължава да продаде и да прехвърли на ВЪЗЛОЖИТЕЛЯ правото на собственост върху следното ефектно осветление:

1.1. светодиодни мувингхед прожектора - 7 бр. (седем броя);

1.2. сплитер/усилвател за DMX - 4 бр. (четири броя);

1.3. метало-халогенни лампи 1500W - 6 бр. (шест броя);

1.4. метало-халогенни лампи 800W - 4 бр. (четири броя);

1.5. метало-халогенни лампи 700W - 4 бр. (четири броя);

1.6. халогенни лампи 1200W - 3 бр. (три броя);

1.7. халогенни лампи HPL750, Long Life, или еквивалент - 4 бр. (четири броя)*.*

(2) Вида, техническите характеристики, произхода и качеството на отделните елементи на доставка, посочени в предходната алинея са подробно индивидуализирани в приложените като неразделна част от настоящия договор Техническа спецификация на ВЪЗЛОЖИТЕЛЯ и Техническото предложение, направено от ИЗПЪЛНИТЕЛЯ с Оферта №................. от ................. г., депозирана от него при участието му в проведена обществена поръчка по реда на Глава 26та от ЗОП.

(3) Мястото на изпълнение на дейностите, включени в предмета на договора е на адрес: гр. София, бул. „Дондуков” №30.

**ІІ. ВЪЗНАГРАЖДЕНИЕ И НАЧИН НА ПЛАЩАНЕ**

***Чл.2.*** (1) ВЪЗЛОЖИТЕЛЯТ се задължава да заплати стойността на прожекторите и консумативите, предмет на настоящия договор, която е в размер на ............... ***лв. (........................................................), без вкл. ДДС***  или *............. лв. (............................)*, с включен ДДС***,*** съгласно ценовите параметри, посочени и приети от страните в Оферта №........... от ............... год., направена от ИЗПЪЛНИТЕЛЯ при участието му в обществената поръчка, която оферта е неразделна част от настоящия договор.

(2) В цената по ал.1 се включват транспортните и всички други разходи, направени от ИЗПЪЛНИТЕЛЯ за изпълнение на неговите задължения по настоящия договор до момента на подписване на протокол за приемане на извършената доставка на всички активи, обект на договора.

***Чл. 3.*** (1) ВЪЗЛОЖИТЕЛЯТ се задължава да заплати на ИЗПЪЛНИТЕЛЯ цената, посочена в предходния член по следната, посочена от него банкова сметка: IBAN: ..........................., банков код ......................., Банка ......................, на две вноски, разпределени както следва:

3.1. Авансово плащане, в размер на ***60 % от стойността на договора***, посочена в чл. 2, ал. 1 по-горе,на стойност  ***.............. лв.*** ***(...........................лева), без вкл. ДДС,*** или *............. лв. (............................ лева),* с включен ДДС, в срок до десет календарни дни, считано от подписването на настоящия договор и представяне на оригинална фактура от страна на ИЗПЪЛНИТЕЛЯ;

3.2. Окончателно плащане, в размер на ***40 % от стойността на договора***, посочена в чл. 2, ал. 1 по-горе,възлизащо на ***.............. лв.*** ***(............................. лева), без вкл. ДДС,*** или *............. лв. (........................... лева),* с включен ДДС – в срок до десет календарни дни, след извършване на доставката, приемането й без възражения и представяне на оригинална фактура.

(2) Плащането по банков път от страна на ВЪЗЛОЖИТЕЛЯ се счита извършено при заверяване банковата сметка на ИЗПЪЛНИТЕЛЯ.

***Чл.4.*** (1) Всички плащания се извършват в български лева, с платежно нареждане в посочените по – горе срокове след представена от ИЗПЪЛНИТЕЛЯ на ВЪЗЛОЖИТЕЛЯ оригинална фактура.

(2) За извършване на плащанията ИЗПЪЛНИТЕЛЯТ изготвя фактура, която следва да съдържа следната задължителна информация:

Получател:Софийска опера и балет

Адрес: гр. София, бул. „Дондуков“ №30

ЕИК 000670805

МОЛ: Пламен Карталов - Директор на Софийска опера и балет

Номер на документа, дата, място

***Чл.5***. ВЪЗЛОЖИТЕЛЯТ не заплаща суми за непълно и/или некачествено извършени от ИЗПЪЛНИТЕЛЯ работи преди отстраняване на всички недостатъци, установени с двустранен писмен протокол. Отстраняването на недостатъците е за сметка на ИЗПЪЛНИТЕЛЯ.

**III. МЯСТО И СРОК НА ДОСТАВКА. ОПАКОВКА**

***Чл.6.*** (1) Мястото на доставка на активите, предмет на възлагане, по смисъла на договора е Франко административния адрес на Възложителя – гр. София, бул. „Дондуков“ №30.

(2) Предаването и получаването на техниката, оборудването и консумативите, се удостоверява с приемо-предавателен протокол, подписан от упълномощени представители на страните по договора.

***Чл. 7.*** (1) Собствеността на техниката, обект на поръчката, преминава върху ВЪЗЛОЖИТЕЛЯ след ефективното заплащане на пълната цена, договорена в чл. 2 от настоящия договор.

(2)ИЗПЪЛНИТЕЛЯТ е изпълнил задълженията си по този договор с извършването на доставката на оборудването в обекта на ВЪЗЛОЖИТЕЛЯ на адреса, посочен в чл. 1, ал. 3 по-горе, което обстоятелство се отразява в приемо-предавателните протоколи по чл. 6, ал. 2, подписани от представители на двете страни.

(3) Техниката и оборудването следва да бъдат доставени в подходяща опаковка, която да ги предпазва от повреди по време на транспортирането им, както и да обезпечава безаварийното им натоварване и разтоварване.

(4) Рискът от повреждането или погиването на активите преминава върху ВЪЗЛОЖИТЕЛЯ от момента на предаването им и подписването на приемо-предавателен протокол от страните или техни упълномощени представители, в който се посочват броя и вида на получената стока (включително и на отделните й компоненти). Констатациите в приемо-предавателния протокол обвързват страните относно количеството, качеството на получените стоки и вида им.

(5) ВЪЗЛОЖИТЕЛЯТ или негов представител е длъжен да прегледа стоките при получаването им и да уведоми незабавно ИЗПЪЛНИТЕЛЯ за забелязаните недостатъци, което се отбелязва в приемо-предавателния протокол. Ако той не направи това, се счита, че е одобрил стоките. За установените недостатъци (ако има такива) се съставя конкретен протокол, който се подписва от страните.

***Чл. 8.*** (1) Срокът за изпълнение на договора е до ............ (..............................) календарни дни, считано от датата на получаване на възлагателно писмо, отправено от ВЪЗЛОЖИТЕЛЯ към ИЗПЪЛНИТЕЛЯ за начало на изпълнението на поетите с настоящия договор ангажименти.

**IV. ПРАВА И ЗАДЪЛЖЕНИЯ НА ИЗПЪЛНИТЕЛЯ**

***Чл.9***. ИЗПЪЛНИТЕЛЯТ се задължава:

9.1. да прехвърли собствеността, чрез предаване на светодиодните мувингхед прожектори и останалите активи, индивидуализирани в чл. 1, ал. 1, предмет на договора в съответния вид, в срока, с договореното качество и технически параметри, по начините и на мястото, определени с този договор;

9.2. да предостави на ВЪЗЛОЖИТЕЛЯ документите, удостоверяващи гаранцията на прожекторите и останалите активи и инструкциите за експлоатацията им;

9.3. при констатиране на недостатъци към момента на приемане на стоките, да замени тази/тези от тях, която/които е/са с установен дефект (включително и отделни техни компоненти) за своя сметка с друга/и от същия вид и с договореното качество;

9.4. да информира ВЪЗЛОЖИТЕЛЯ за евентуално възникнали проблеми при изпълнението на договора и за предприетите мерки за тяхното решаване;

9.5. да издаде на ВЪЗЛОЖИТЕЛЯ фактура, във връзка с извършената продажба.

***Чл.10.*** (1) ИЗПЪЛНИТЕЛЯТ се задължава да предаде на ВЪЗЛОЖИТЕЛЯ прожекторите и консумативите, предмет на доставка в състояние, отговарящо на следните изисквания:

а) да са нови;

б) окомплектовани с необходимите експлоатационни документи.

(2) ИЗПЪЛНИТЕЛЯТ гарантира, че трети лица нямат право на собственост или други права по отношение на активите, обект на настоящия договор, които могат да противопоставят на ВЪЗЛОЖИТЕЛЯ.

***Чл. 11.*** ИЗПЪЛНИТЕЛЯТ има право:

11.1. да получи цената по договора, при уговорения по-горе начин на плащане;

11.2. да развали договора, при спазване правилата на чл.87 от ЗЗД, в случай, че ВЪЗЛОЖИТЕЛЯ не заплати цената на стоката, съобразно постигнатите договорки в чл. 2 и чл. 3 по-горе.

***Чл.12.*** (1)В случай, че ВЪЗЛОЖИТЕЛЯТ изпадне в забава за получаване на техниката и оборудването, обект на настоящия договор, ИЗПЪЛНИТЕЛЯТ може:

12.1. да ги продаде по пазарни цени, след като уведоми ВЪЗЛОЖИТЕЛЯ за това;

12.2. да развали договора.

(2) Разноските на ИЗПЪЛНИТЕЛЯ във връзка с действията по предходната алинея са за сметка на ВЪЗЛОЖИТЕЛЯ.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

***Чл.13.*** ВЪЗЛОЖИТЕЛЯТ се задължава:

13.1. да заплати цената на прожекторите и консумативите, при спазване на сроковете в чл. 3 от настоящия договор.

13.2. да приеме отделните активи, посредством подписване на приемо-предавателния/ните протокол/и по чл. 6, ал.2 от настоящия договор;

13.3. да осигури достъп на специалистите на ИЗПЪЛНИТЕЛЯ до мястото на изпълнение, посочено в чл. 1, ал. 3 по-горе.

13.4.да осигури свой представител за съдействие в датата на доставка, за който ден ИЗПЪЛНИТЕЛЯ е длъжен да го уведоми по някои от начините, визирани в чл. 29 по-долу;

***Чл.14.*** (1)ВЪЗЛОЖИТЕЛЯТ е длъжен да прегледа прожекторите и консумативите, обект на доставка при получаването им и ако същите или някои от тях имат недостатъци, да уведоми незабавно ИЗПЪЛНИТЕЛЯ.

(2) В случай, че ВЪЗЛОЖИТЕЛЯТ не извърши действия по преглед на доставката, съобразно предходната алинея, активите се смятат за одобрени без забележки.

(3) В хипотеза на констатирани при огледа недостатъци, ВЪЗЛОЖИТЕЛЯ има право да иска съответната стока (техника, оборудване или отделен компонент) да бъде заменена с такава, без недостатъци.

**VІ. ГАРАНЦИОНЕН СРОК. РЕКЛАМАЦИИ**

***Чл. 15.*** Гаранционният срок на оборудването е ........... (....................................) месеца, в съответствие с общите гаранционни условия на съответния производител, важим при спазване на инструкциите за експлоатация на оборудването.

***Чл.16.*** (1) ИЗПЪЛНИТЕЛЯТ гарантира, че техниката, оборудването и отделните компоненти на прожекторите са нови и са в пълно съответствие с изискванията по договора.

(2) ИЗПЪЛНИТЕЛЯТ трябва да осигури и гарантира надеждно и регулярно гаранционно обслужване и поддръжка на място, както и да гарантира време за реакция - не по-късно от .................... часа след заявяване на повредата, съобразно декларираните от него срокове и обстоятелства при участието му в процедурата за възлагане на обществената поръчка.

***Чл. 17.*** Ремонтът на апаратурата, в срока на гаранционно обслужване, посочен в предходната алинея се извършва в сервизната база на ИЗПЪЛНИТЕЛЯ, находяща се на адрес: ...................................................., като транспортните разходи са за сметка на ВЪЗЛОЖИТЕЛЯ.

**VII. ГАРАНЦИЯ ЗА ИЗПЪЛНЕНИЕ**

***Чл.18***. При сключването на настоящия договор ИЗПЪЛНИТЕЛЯТ представя на ВЪЗЛОЖИТЕЛЯ гаранция за добро изпълнение на задълженията си по договора, в една от следните форми:

1. Депозит на парична сума в лева в размер на 5% от общата стойност по чл. 2, ал.1, внесен по следната банкова сметка на Възложителя:

*Банка: Обединена българска банка АД,*

*Банкова сметка (IBAN): BG51UBBS80023112429610*

***или***

2. ***Банкова гаранция*** за сума в лева, в размер на 5% от общата стойност по чл. 2, ал.1, със срок на валидност минимум 1 (един) месец, след датата на приключване на договора. Гаранцията трябва да бъде безусловна, неотменима, с възможност да се усвои изцяло или на части в зависимост от претендираното обезщетение. Гаранцията трябва да съдържа задължение на банката гарант, да извърши безусловно плащане, при първо писмено искане от ВЪЗЛОЖИТЕЛЯ, в случай че ИЗПЪЛНИТЕЛЯТ не е изпълнил някое от задълженията си по договора, в съответствие с определеното в него;

***или***

3. ***Застраховка***, която обезпечава изпълнението чрез покритие на отговорността на ИЗПЪЛНИТЕЛЯ, в размер на 5% от общата стойност по чл. 2, ал. 1, със срок на валидност минимум 1 (един) месец, след датата на приключване на договора. ИЗПЪЛНИТЕЛЯТ трябва да предостави валидни застрахователни полици, които покриват единствено рисковете, свързани с реализацията на договора, и не може да бъдат използвани за обезпечаване на отговорността на ИЗПЪЛНИТЕЛЯ по друг договор. Застраховката следва да бъде направена при застраховател, който е местно лице или е установен в държава член на ЕС, или в страна по споразумението за Европейското икономическо пространство, или в Конфедерация Швейцария, или при друг застраховател, който съгласно действащото законодателство може да осъществява застрахователна дейност на територията на Република България.

(2) В случай че банката/застрахователната компания, издала гаранцията за изпълнение на договора, бъде обявена в несъстоятелност или изпадне в неплатежоспособност/свръхзадлъжнялост, или й се отнеме лиценза, или откаже да заплати предявената от ВЪЗЛОЖИТЕЛЯ сума в 3-дневен срок, ВЪЗЛОЖИТЕЛЯТ има право да поиска, а ИЗПЪЛНИТЕЛЯ се задължава да предостави, в срок до 5 (пет) работни дни от направеното искане, съответната заместваща гаранция от друга банкова/застрахователна институция;

(3) Разходите по откриването на депозита, банковата гаранция или застраховката са за сметка на ИЗПЪЛНИТЕЛЯ, а разходите по евентуалното им усвояване - за сметка на ВЪЗЛОЖИТЕЛЯ.

(4) Гаранцията се освобождава до 1 (един) месец от последното плащане по договора след окончателното му изпълнение, удостоверено с подписване на протоколите по чл. 6, ал. 2, освен ако ВЪЗЛОЖИТЕЛЯТ е усвоил същата, преди приключване на договора, по причина на неизпълнение от страна на ИЗПЪЛНИТЕЛЯ на някое от задълженията му, в съответствие с определеното в конкретните текстове, регламентиращи договорната му отговорност.

***Чл. 19.*** (1) ВЪЗЛОЖИТЕЛЯТ задържа частично или изцяло гаранцията за добро изпълнение в случай, че:

19.1. ИЗПЪЛНИТЕЛЯТ не изпълни някоя от клаузите на договора;

19.2. в процеса на изпълнение на договора възникне спор между страните, който е внесен за решаване от компетентен съд. В този случай гаранцията се задържа до окончателното решаване на спора с влязло в сила решение.

19.3. в случай на удължаване на срока на договора, вследствие на непредвидени обстоятелства, като в хипотеза, че ИЗПЪЛНИТЕЛЯТ е представил на ВЪЗЛОЖИТЕЛЯ банкова гаранция/застраховка, която обезпечава изпълнението чрез покритие на отговорността на ИЗПЪЛНИТЕЛЯ, той е длъжен да удължи срока на банковата гаранция/застраховката за периода, в който е удължено времето за изпълнение на договора. За удостоверяване достоверността на факта на възникване на непредвидени обстоятелства ИЗПЪЛНИТЕЛЯТ е длъжен да представи надлежни доказателства на ВЪЗЛОЖИТЕЛЯ.

(2) ВЪЗЛОЖИТЕЛЯТ освобождава гаранцията за изпълнение без да дължи лихви за периода, през който средствата законно са престояли при него.

#### VIII. ИЗМЕНЕНИЕ И ПРЕКРАТЯВАНЕ НА ДОГОВОРА

***Чл.20***. Договорът може да бъде изменян само в случаите по чл. 116 от Закона за обществените поръчки.

***Чл.21***. (1) Настоящият договор се прекратява:

1. с изтичането на срока за изпълнението му.

2. с окончателното му изпълнение;

3. по взаимно съгласие между страните, изразено в писмена форма.

4. при настъпване на обективна невъзможност за изпълнение на възложената работа, което обстоятелство следва да се докаже от страната, която твърди, че такава невъзможност е налице.

5. при виновно неизпълнение на задълженията на една от страните по договора – с 10-дневно писмено предизвестие от изправната до неизправната страна;

6. в хипотезите на чл. 118 от Закона за обществените поръчки;

(2) Когато са настъпили съществени промени във финансирането на обществената поръчка, предмет на договора, извън правомощията на ВЪЗЛОЖИТЕЛЯ, които той не е могъл или не е бил длъжен да предвиди или предотврати, същият може да прекрати договора с писмено уведомление, веднага след настъпване на обстоятелствата.

(3) ВЪЗЛОЖИТЕЛЯТ може да прекрати договора без предизвестие, когато ИЗПЪЛНИТЕЛЯТ:

1. забави изпълнението на някое от задълженията си по договора с повече от 10 работни дни;

2. не отстрани в разумен срок, определен от ВЪЗЛОЖИТЕЛЯ, констатирани недостатъци в доставените активи;

3. използва подизпълнител, без да е декларирал това в офертата си, или използва подизпълнител, който е различен от този, посочен в офертата му;

4. при започване на процедура по ликвидация на ИЗПЪЛНИТЕЛЯ;

5. при откриване на производство за обявяване в несъстоятелност на ИЗПЪЛНИТЕЛЯ;

6. едностранно от ВЪЗЛОЖИТЕЛЯ, ако в резултат на непредвидени обстоятелства по смисъла на §2, т. 27 от Допълнителните разпоредби на ЗОП не е в състояние да изпълни своите задължения, като изпълнените до момента на прекратяване на договора работи се заплащат от ВЪЗЛОЖИТЕЛЯ след установяване на размера им с подписване на Приемо-предавателен протокол между страните.

## IХ. САНКЦИИ И НЕУСТОЙКИ ПРИ НЕИЗПЪЛНЕНИЕ

***Чл.22.*** В случай, че ИЗПЪЛНИТЕЛЯТ не изпълни възложената доставка или част от нея, или изискванията за нея съгласно договора, или не изпълни други договорени дейности в установения по договора срок, същият дължи на ВЪЗЛОЖИТЕЛЯ неустойка в размер на 0,1 на сто за всеки просрочен ден, но не повече от 10 (десет) на сто от стойността на доставката.

***Чл.23.*** При забава в плащането, ВЪЗЛОЖИТЕЛЯ дължи неустойка в размер на 0,1 на сто от дължимата сума за всеки ден закъснение, но не повече от 10 (десет) на сто от стойността на плащането.

***Чл.24.*** За неизпълнението на други задължения по договора неизправната страна дължи на изправната неустойка в размер 10 (десет) на сто от цената по договора. Страната, която е понесла вреди от неизпълнението може да търси обезщетение и за по-големи вреди.

***Чл.25.*** (1) При прекратяване на договора по чл. 21, ал. 2, ВЪЗЛОЖИТЕЛЯТ не дължи неустойки, лихви и пропуснати ползи от ИЗПЪЛНИТЕЛЯ.

(2) При прекратяване на договора при условията на чл. 21, ал. 1, т.3, страните не си дължат неустойки.

(3) При прекратяване на договора по причините, посочени в чл. 21, ал. 1, т.5., виновната страна дължи на изправната страна неустойка в размер на 0,1 на сто на ден, но не повече от 10 (десет) на сто върху стойността на договорената, но неизпълнена доставка.

**X. НЕПРЕОДОЛИМА СИЛА**

***Чл.26***. (1) Страните по настоящия договор не носят отговорност за неизпълнение на задълженията си при настъпването на форсмажорно събитие (непреодолима сила). Срокът за изпълнение на задължението се продължава съобразно периода, през който изпълнението е било спряно от форсмажорното събитие. Клаузата не засяга права или задължения на Страните, които са възникнали и са били дължими преди настъпването на форсмажорното събитие, включително и възникнали задължения за плащане, чийто падеж настъпва след възникването на форсмажорното обстоятелство.

(2) Не е налице форсмажорно събитие, ако съответното събитие се е случило вследствие на неположена дължима грижа от Страна по настоящия договор или при полагане на дължимата грижа това събитие може да бъде преодоляно.

**XІ. ПОДСЪДНОСТ**

***Чл.27.*** Всички спорове, които могат да възникнат във връзка с настоящия договор, по повод неговото изпълнение или тълкуване, включително споровете, породени или отнасящи се до неговата недействителност или прекратяване, страните решават чрез договаряне помежду си.

***Чл.28.*** В случай на невъзможност за разрешаване на споровете по пътя на договарянето, те подлежат на разглеждане и решаване по съдебен ред от компетентния съгласно българското законодателство съд.

**ХІI. ОБЩИ РАЗПОРЕДБИ**

***Чл.29*** (1) Всички съобщения и уведомления между страните по повод договора се извършват в писмена форма чрез факс, препоръчана поща с обратна разписка или куриерска служба. Когато някоя от страните по договора предостави на другата страна и електронно копие на документ, съобщение или уведомление, при несъответствие на съдържанието между хартиения и електронния носител, за валидни се считат записите на хартиения носител.

(2) За целите на настоящия договор страните определят следните лица за контакти и съответната контактна информация:

За Възложителя:

Име: ...........................................................................

Адрес: .......................................................................

Тел..............................................................................

За Изпълнителя:

Име: ............................................................................

Адрес:.........................................................................

Тел...............................................................................

***Чл.30.*** Настоящият договор се сключва на основание чл. 194, ал.1 от ЗОП във връзка с чл. 20, ал. 3, т. 2 от ЗОП и Протокола на комисията, извършила избора на Изпълнител по проведената обществена поръчка по реда и при условията на Глава 26та от ЗОП и Глава 9та от ППЗОП.

***Чл.31.*** (1) Никоя от страните няма право да прехвърля свои права или задължения по договора на трети лица.

(2) Всяка от страните по този договор се задължава да не разпространява информация за другата страна, станала й известна при или по повод сключването и изпълнението на този договор.

Настоящият договор, ведно с приложенията, се състави в три еднообразни екземпляра – два за ВЪЗЛОЖИТЕЛЯ и един за ИЗПЪЛНИТЕЛЯ.

Приложения:

***Приложение № 1*** - Техническа задание на ВЪЗЛОЖИТЕЛЯ;

***Приложение №2* -** Техническа оферта на ИЗПЪЛНИТЕЛЯ;

***Приложение № 3* -** Ценова оферта на ИЗПЪЛНИТЕЛЯ.

**ВЪЗЛОЖИТЕЛ:**  **ИЗПЪЛНИТЕЛ:**

**Пламен Карталов**

**(*Директор на Софийска опера и балет*) (.....................................)**

**Гл. счетоводител:**

**(Юлиана Койчева)**